kardosdrur/scandi-wiki huggingface dataset:
Christian Zwingmann

Christian Ferdinand Zwingmann (født 27. maj 1827 i Riga, død 4. maj 1891 på Sankt Josephs Hospital i København) var en dansk arkitekt.

Han var søn af tyske forældre (faren var tømrermester), kom i murerlære og rejste 1851 til København, hvor han gennemgik Kunstakademiet og vandt dets sølvmedaljer. Han tegnede hos N.S. Nebelong, men var dog nærmest elev af Gottlieb Bindesbøll, for hvem han var konduktør ved restaureringen af Marsvinsholm ved Ystad; efter Bindesbølls død byggede Zwingmann tårnspirene efter egen tegning. 1858 rejste han sammen med Vilhelm Klein til udlandet, og 1860 blev han konduktør for Ferdinand Meldahl ved genopførelsen af Frederiksborg Slot. I disse år opførte han apoteket i Hørsholm, en amtmandsbolig i Hillerød, en stor sognekirke i parken ved Marsvinsholm (1862-65) og slottet Kulla-Gunnarstorp nord for Helsingborg i Sverige, samt restaurerede herregården Karsholm i Skåne. 1869-71 foretog han atter en udenlandsrejse, og 1876 udstillede han et projekt til Marmorkirkens fuldførelse, som blev købt af C.F. Tietgen; på grund af tiltagende svagelighed fik Zwingmann imidlertid ikke mere med sagen at gøre. Han døde som en ensom mand; han var en varm ven af Danmark, som han betragtede som sit egentlige fædreland.

Galleri

Kilder

Eksterne henvisninger 
 
 

Arkitekter fra Danmark
Historicistiske arkitekter
Danskere i 1800-tallet
Personer fra Riga
Artikler fra 1. udgave af Dansk biografisk leksikon
Schwarzach am Main

Schwarzach am Main (eller: Schwarzach a.Main) er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Kommunen ved floden Main består udover Stadtschwarzach af landsbyerne Düllstadt, Gerlachshausen, Hörblach, Münsterschwarzach og Schwarzenau.

Historie 
Kloster Münsterschwarzach blev grundlagt som nonnekloster i 788. Schwarzach var i 1554 skueplads for Slaget ved Schwarzach, hvor markgreve Albrecht Alcibiades af Brandenburg-Kulmbach led et stort nederlag. Byen hørte tidligere under Hochstift Würzburg men kom ved Reichsdeputationshauptschluss i 1803 under Bayern. Mellem 1971 og 1973 blev Stadtschwarzach, Münsterschwarzach, Gerlachshausen, Hörblach, Düllstadt og Schwarzenau forenet til Markt Schwarzach a.Main ved en frivillig sammenlægning.

Eksterne henvisninger
Slaget om Gondar

Slaget om Gondar var det sidste slag med italienske styrker i Italiensk Østafrika under 2. verdenskrig. Slaget fandt sted i november 1941, under Felttoget i Østafrika. Det italienske garnison på 40.000 mand var ledet af General Guglielmo Nasi.

Baggrund 
Efter nederlaget med de italienske styrker under Slaget om Keren den 1. april 1941, trak mange af de sidste italienere tilbage til tre byer: Amba Alagi, Jimma og Gondar. Amba Alagi faldt i maj og Jimma faldt i juli.

Kulkaber 
Den 13. november angreb en blandet styrke fra den britiske 12. afrikanske division under Major-General Charles Fowkes hjulpet af etiopiske militsfolk deres hovedforsvarsposition i Kulkaber, men angrebet blev stoppet. Men et nyt angreb en uge senere på Kulkaber blev en succes.

Bjergpas erobret 
Der var to bjergpas hvor man kunne se over byen. Bjergpasene var kontrollet af italienske styrker . De blev angrebet af to brigader fra den britiske 12. afrikanske division og to italienske grupper i passet blev afskåret og blev tvunget til at overgive sig, da deres forsyninger røg ud.

Gondar by overgiver sig 
Da de allierede tropper havde overtaget pasene, kunne de nu se over byen og det italienske garnison under General Nasi i byen blev angrebet på den 27. november og de overgav sig efter Kenya Armoured Car Regiment havde fået kontrol over udkanten af byen.

Se også 
 Felttoget i Østafrika (2. verdenskrig)
 Slaget om Keren

Kilder

Referencer 

Etiopiens historie
Gondar
Bielsko-Biała

Bielsko-Biała er en by med distriktsniveaustatus i Sydpolen i voivodskabet śląskie ved floden Biała. Oprindelig var dette to byer på hver side af floden – Bielsko og Biała – som 1. januar 1951 formelt dannede én byenhed.

Byer i Polen
Segnitz

Segnitz er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Marktbreit.

Geografi 
Segnitz ligger i Region Würzburg (Bayerische Planungsregion 2).

Eksterne henvisninger
Kalevala (by)

Kalevala (, ; ) er en mindre by i Republikken Karelija i Den Russiske Føderation. Byen hed Ukhta indtil 1963. Kalevala har  indbyggere.

Geografi 
Byen ligger på den nordlige bred af søen Sredneje Kujto, 550 km nordvest for Petrosavodsk og 182 kilometer vest for Kem.

Historie 
Under Fortsættelseskrigen (1941-1944) var byen besat af finske styrker.

Billeder

Referencer

Eksterne henvisninger 

Byer i republikken Karelija
Seinsheim

Seinsheim er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Marktbreit. Seinsheim er også navnet på en adelsslægt der har sin oprindelse i området.

Geografi 
Seinsheim ligger ved de sydlige udløbere af Steigerwald. Landskabet er præget af vinavl.

Ud over Seinsheim er der i kommunen landsbyerne Iffigheim, Wässerndorf, Tiefenstockheim og Winkelhof.

Eksterne henvisninger 

 Offizielle Website
 Historischer Atlas von Bayern Band Kitzingen, bes. S. 176
Rock Hard Power Spray

Rock Hard Power Spray var et dansk rockband fra Odense. Bandet blev dannet i 2004 og bestod af Mattias Hundebøll, Frederik Valentin, Ask Fogh og Simon Møller Andersen.

Bandet er opkaldt efter et potensfremmende middel. Ideen kom på Roskilde Festival, hvor en kraftigt påvirket svensker foreslog det til bandet efter at have modtaget midlet i fødselsdagsgave. Indtil da hed bandet "Veto".

Bandet vandt i 2005 musikkonkurrencen Emergenza Festival. Præmien var en  betalt promotionturné i USA i 2006 sammen med bl.a. Green Day og en kontrakt på udgivelse af en EP på Emergenzas eget udgivelsesselskab.

Rock Hard Power Spray takkede nej til kontrakten og underskrev i stedet en aftale med Universal Music Danmark om udgivelsen af fuldlængde debuten "Commercial Suicide", som det indspillede på en uge i "Baandkraft"studiet i København med Peter Lehmann som tekniker. Peter Lehmann blev bandets faste Live-lydmand og en heftig bidragsyder til bandets udanske hårde lyd.

Rock Hard Power Spray har turneret i Kina og i ti lande i Europa med Bloodhound Gang.

Rock Hard Power Spray udgav deres tredje album "If You Think Our Last Two Records Sucked You're Gonna Love This One" i slutningen 2010.
På den blev noget af den hurtige punkenergi skiftet med en hårdere lyd.

Bandet har holdt pause siden 2014 for at forfølge andre projekter som Frederik Valentins eksperimentale soloprojekt "Complicated Universal Cum", Mattias Hundebølls dansksprogede og blødere "Natsværmer" og Ask Foghs Hard Rock kvartet "Swindler". 
Simon Andersen er aktiv som trommeslager bl.a. i det odenseanske NüMetalband Halcyon Hope.

Medlemmer 
 Mattias Hundebøll – Vokal og Guitar (2004 -)
 Frederik Valentin – Guitar og Vokal (2004 -)
 Ask Fogh – Bas (2004 -)
 Simon Andersen – Trommer (2004 -)

Diskografi

Studiealbum 
 Commercial Suicide (2006)
 Trigger Nation (2008)
 If You Think Our Last Two Records Sucked You're Gonna Love This One (2010)

Dvd'er 
 Rock'n'Fuck

Referencer

Eksterne henvisninger 
 Officielle hjemmeside 
 

Rockgrupper fra Danmark
Musikgrupper fra 2004
Ophørt i 2014
Antropocentrisme

Antropocentrisme, af græsk: ἄνθρωπος (ánthrōpos) menneske og κέντρον (kéntron), centrum, formidler - nærmest som en selvfølgelighed - den opfattelse, at mennesket er den centrale faktor på Jorden. Sagt med andre ord: Mennesket ses som en helt speciel og enestående forekomst i naturens verden.
Alternative natursyn eller forskningsparadigmer anser Gud/det guddommelige som det centrale, en teocentrisk opfattelse, eller - i overensstemmelse med Darwins evolutionsteori - forstår mennesket som én blandt mange andre arter. I humanøkologiens forskningsparadigme betragtes mennesker som én blandt mange arter, der samvirker med de begrænsede, naturlige omgivelser.

Antropocentrisme diskuteres i humanvidenskaberne , men også med relation til naturvidenskaberne, specielt geologi. Den industrielle revolution, klimaforandring og evt. brug af kernevåben har fået geologer til at foreslå Antropocæn som den epoke, hvor menneskeskabte systemers påvirkning af miljøet er blevet en faktor på lige fod med geologiske kræfter som vulkaner, meteornedslag og forskydning af tektoniske plader.

Se også 
Artsbevarelse
Biocentrisme
Natursyn
Humanøkologi

Kilder 
 

Antropologi
Liberalt demokrati

Et liberalt demokrati eller konstitutionelt demokrati er den dominerende form for demokrati i det 21. århundrede. Under den kolde krig blev liberale demokratier anset som modsvaret til de såkaldte folkedemokratier, som var kommunistiske et-partistater. 

Liberale demokratier kan have en række forskellige forfatningsmæssige indretninger: de kan være republikker som USA eller Frankrig, eller konstitutionelle monarkier som Storbritannien eller Danmark. De kan have et præsidentielt system (f.eks. USA), et parlamentarisk system (som Storbritannien og Danmark), eller en hybrid i form af et semipræsidentielt system (som Frankrig). Indslag af direkte demokrati kan indgå som f.eks. i Schweiz. 

Ordet "liberal" i "liberalt demokrati" skal ikke opfattes sådan, at regeringen følger den politiske ideologi liberalisme. Det er blot en henvisning til, at liberale demokratier har en grundfæstet beskyttelse af borgernes frihedsrettigheder overfor regeringsmagten. Indførelsen af sådanne frihedsrettigheder, som først blev foreslået under oplysningstiden af filosoffer som Jean-Jacques Rousseau og John Locke, var et centralt programpunkt for den politiske liberalisme, der voksede frem i årtierne omkring den franske revolution. Mange lande, der p.t. er styret af partier, der ikke udspringer af den liberale tradition – for eksempel partier, der er konservative, kristendemokrater, socialdemokratiske eller en form for socialister – vil stadig være liberale demokratier i kraft af deres grundlæggende regeringssystem.

Referencer 

Demokrati
Mikkel Faurholdt

Mikkel Faurholdt (født 1967) er en dansk journalist, kommunikationschef og tidligere spindoktor.

Faurholdt blev samfundssproglig student fra Haslev Gymnasium i 1986 og journalist fra Danmarks Journalisthøjskole i 1994.

Han har arbejdet som journalist ved Erhvervs-Bladet 1994-1995, ved dagbladet B.T. 1995-1996 og ved Morgenavisen Jyllands-Posten 1996-1999. Han var journalist ved Dansk Magisterforenings fagblad Magisterbladet fra 1999 til 2000, hvor han skiftede til kommunikationsbranchen. Fra 2000 til 2001 var han informationschef for TvDanmark, og fra 2002-2005 var han pressechef for Venstre (tiltrådte stillingen igen i seks måneder op til valget i 2011) og fra 2005-2007 var han særlig rådgiver/spindoktor for finansminister Thor Pedersen. Fra december 2007 til februar 2009 var han kommunikationschef i developervirksomheden Sjælsø Gruppen A/S. Herpå fulgte et par år som seniorrådgiver i Konsulenthuset Gunbak. Siden september 2012 selvstændig kommunikationsrådgiver i Faurholdt Kommunikation.

Mikkel Faurholdt var landssekretær i Konservativ Ungdom fra 1988 til 1990.

Bibliografi 
 Det konservative blodbad (Møntergården, 2000)
 Ninn – historien om Erik Ninn-Hansen (Spektrum, 1994)

Journalister fra Danmark
Journalister ved BT
Spindoktorer
Politikere fra Det Konservative Folkeparti
De Forenede Jernstøberier

De Forenede Jernstøberier A/S var en sammenslutning af virksomheder inden for støbning af jern og produktion af støbejernsgods. Virksomheden opstod i 1906, da L. Lange & Co. i Svendborg gik sammen med støberierne H.P. Jensen & Co. fra Aarhus, Christianshavns Jernstøberi & Maskinværksteder fra København, Godthaab Jernstøberi & Maskinfabrik fra Hellebæk og I.A. Hermansens Sønners Jernstøberi & Maskinfabrik fra Næstved. L. Lange & Co. var allerede i 1898 sammensluttet med H.P. Jensen & Co. til A/S L. Lange, H.P. Jensen & Co. I 1930 indgik Anker Heegaards Fabriker, der var grundlagt i 1828, i sammenslutningen.

 H.P. Jensen (1831-1914) havde i 1857 nedsat sig som klejnsmedemester. Efter nogle års forløb udvidedes virksomheden til at omfatte maskinbyggeri; i 1884 opførtes et jernstøberi, samtidig indtrådte C. Schaarup og Fr. Hasselriis i firmaet. I 1906 optoges de tre nedennævnte virksomheder i sammenslutningen, og det nydannede selskab fik navnet A/S De Forenede Jernstøberier.
 J.A. Hermansens Sønner i Næstved, grundlagt i 1848 af J.A. Hermansen (1811-1880), efter hvis død virksomheden fortsattes af hans sønner indtil sammenslutningen i 1906.
 Christianshavns Jernstøberi og Maskinværksteder, grundlagt i 1838 af Daniel Frederik Løwener (1805-1873) som maskinfabrik og jernstøberi senere overgået til Christianshavns Jernstøberi og Maskinværksteder.
 Jernstøberiet Godthaab, grundlagt i 1881 af C.C. Carstensen og H. Heineke; nedlagt i 1907.

I 1916 udskiltes fabrikken i Svendborg under navnet A/S L. Lange & Co. Svendborg Jernstøberi (se dette). I 1930 overtoges endvidere A/S Anker Heegaard, og selskabet drev herefter tillige virksomhed under dette navn.

 A/S Anker Heegaard er grundlagt i 1828 af Anker Heegaard (1776-1837), der i 1804 havde nedsat sig som isenkræmmer og i 1828 anlagde et jernstøberi på det nuværende Blågårds Plads, sønnen, S.P. Anker Heegaard (1815-1893), udvidede jernstøberiet i 1857 ved køb af statens jernstøberi på Frederiksværk, anlagt i 1756 af generalmajor Johan Frederik Classen (1725-1792). I 1918 blev virksomheden omdannet til aktieselskab.

Direktør i 1950: K.F. Ulrich (f. 1901).

Firmaet havde direktion og salgsafdeling i Ørstedhus, Vester Farimagsgade 41 i København, som var opført af Kaj Gottlob. Jernstøberiet og emaljeværket lå i Frederiksværk, mens maskinfabrikken fandtes i Næstved. Et datterselskab var Ulrichs Metalstøberi A/S i Næstved.

Kilder 
 Danmarks ældste forretninger 1100-1911, Kraks Forlag 1950 

Tidligere virksomheder i København
Danske virksomheder etableret i 1906
Tidligere virksomheder i Aarhus
Metalvirksomheder i Danmark
Ophørt i 1995
Lars Lange

Lars Rasmus Lange (11. august 1826 i Faaborg – 7. august 1890 i Svendborg) var en dansk fabrikant, der i Svendborg grundlagde jernstøberiet L. Lange & Co., der senere indgik i De Forenede Jernstøberier.

Baggrund og uddannelse 
Lars Lange nedstammede fra en holstensk bondeslægt, der i 1700-tallet kom til Faaborg. Lange blev født i Faaborg, hvor faderen, Hans Henrik Lange, var hattemager og moderen var Kirstine Lange (født Bendixen), men voksede op i Svendborg, hvortil forældrene flyttede under hans tidligste barndom. Oprindelig var han besluttet på at gå skolevejen, og efter afsluttet uddannelse blev han i 1843 antaget som huslærer hos en jernstøber i Nykøbing Falster. Men ved siden af sin lærergerning blev han uddannet i støberifaget, der skulle blive hans fremtidige beskæftigelse. Derpå drog han til København, hvor han blev støbemester hos V. Løwener & Co.

Så brød Treårskrigen ud. Lange meldte sig i 1848 som frivillig og deltog til krigens slutning for i 1850 at vende tilbage til barndomsbyen Svendborg. Her grundlagde han den virksomhed, som kom til at bære hans navn.

Etablering af egen virksomhed 
Med det formål at drive støberivirksomhed blev virksomheden stiftet i 1850 sammen med svogeren, købmand C.A. Quade, Maribo og broderen, hattemager J.J. Lange, Svendborg, som passive deltagere. Startkapitalen var 4000 rigsdaler. Den første støbning fandt sted den 27. april, datoen for virksomhedens grundlæggelse.

En tid deltog hans fætter Carl P. Lange (død 1887) også som kompagnon i forretningen, men i 1860 blev alle kompagnoner købt ud af firmaet, hvorved Lars Lange blev eneejer.

Virksomheden var meget innovativ. Omkring 1880 fremstillede den en serie rundovne med fodvarmesokkel og skabte således en original dansk kakkelovnstype.

Tillidshverv 
Lange var medlem af Svendborg Kommunes kommunalbestyrelse fra 1867-1872. I 1872 var han medstifter af Svendborg Bank, i 1874 af Svendborg Dampmølle, som han selv ledede i starten, og i 1875 af Sydfynske Dampskibsselskab, hvis første formand han var. Han var også medstifter af Industriforeningen i Svendborg og Svendborg Borgerforening og tog del i stiftelsen af byens tekniske skole.

I 1873 stiftede han en god alderdomsforsørgelseskasse for sine arbejdere. Da han døde 7. august 1890, var han en af byens mest agtede og ansete borgere. I 1888 var han blevet Ridder af Dannebrog. Han er begravet i Svendborg.

Familie 
Den 27. oktober 1852 ægtede han Margrethe Marthea Quist (født 18. januar 1828), der var datter af forpagter Henrik Fick Quist og Hedvig Sophie født Bondo.

Sønnen Jens Lange overtog firmaet.

Kilder 
 Dansk Biografisk Leksikon

Kommunalpolitikere fra Danmark
Personer fra Faaborg
Personer i Treårskrigen fra Danmark
Riddere af Dannebrog
Danskere i 1800-tallet
Fabrikanter fra Danmark
Personer i Dansk Biografisk Leksikon
Jens Heimburger

Jens Heimburger (født 23. april 1965 i Kongens Lyngby) er en dansk direktør og bestyrelsesformand og tidligere medlem af Folketinget, valgt for Det Konservative Folkeparti.

Jens Heimburger er i dag direktør for Dansk Generationsskifte, som han stiftede i 2005. I 2020 har Dansk Generationsskifte 8 virksoheder I porteføljen.

Dansk Generationsskifte hjælper små- og mellemstore firmaer gennem generationsskifter og turn arounds ved at tilføre ejerskab og ledelse. I de seneste år har Dansk Generationsskifte været med til at gennemføre omfattende forandringer og fornyelse i en lang række virksomheder som f.eks. House of Amber (der gik konkurs i 2020), Damixa, Afrika-Safari og Australian BodyCare. 

Heimburger blev student fra Nykøbing Katedralskole i 1983 og uddannet shippingassistent hos A.P. Møller i 1985. I 1987 blev han ansat i Egeberg Reklamebureau. Han stiftede i 1991 Heimburger Reklamebureau A/S, som han var direktør og hovedaktionær i. Senere blev virksomheden solgt til det internationale reklamebureau Grey. Han købte i 1996 50% af firmaet Ahead, som Steen Tromholt stiftede i 1988. Ahead blev solgt 2000 til franske Valtech. I 2005 var han medstifter af typehusfirmaet M2, som han senere solgte.

Jens Heimburger har været formand for Udvikling Fyn, en sammenslutning af de fem største kommuner på Fyn med fokus på erhvervsudvikling og erhvervsfremme.

Jens Heimburger var landsformand for Konservativ Ungdom i 1985-87. Han blev medlem af Folketinget ved valget 11. marts 1998, og sad frem til 14. august 2000 for Det Konservative Folkeparti, som han stadig er medlem af.

Bibliografi 
 Farvel til socialstaten (1987)
 Det borgerlige gennembrud (1992)

Eksterne henvisninger 
 Folketingets biografi om Jens Heimburger
 Gammelt portrætfoto

Referencer 

Erhvervsfolk fra Danmark
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Det Konservative Folkeparti
Formænd for Konservativ Ungdom
Godsejere fra Danmark
Personer i Kraks Blå Bog
Sommerach

Sommerach er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Volkach.

Geografi 
Sommerach ligger på den sydlige Mainsløjfe på Weininsel mellem Nordheim am Main og Schwarzach am Main.

Eksterne henvisninger 

 Offizielle Webseite des Burschenveriens Sommerach
Erik Lund (borgmester)

Erik Lund (født 19. august 1948) var i perioden 1. december 2008-31. december 2013 borgmester i Allerød Kommune, og har været medlem af kommunalbestyrelsen siden 1. januar 1994. 

Gift med Lene Egerod.

Børn: Jesper (1968), Mikkel (1972), Line (1994), Amanda (2000)

 Januar 1994 -dato: Medlem af Allerød byråd.
 Januar 2016 - december 2017: Medlem af regionsrådet i Region Hovedstaden.
 Oktober 2018 - februar 2019: Medlem af Folketinget.
 Januar 2018 - dato: Medlem af Videnskabsetisk komité
 Juli 2018 - juni 2022: Medlem af Skatteankenævnet
 Juli 2022 - dato: Medlem af Vurderingsankenævnet.
 November 2005 - oktober 2008: Fagchef i SKAT København (inddrivelse og erhvervsligning).
 August 1993 - oktober 2005:  Kontorchef i Københavns Kommune (inkassochef)
 August 1989 - juli 1993: Kontorchef i Helsingør Kommune (inkassochef)
 Juli 1965 - juli 1989: Assistentelev, underassistent, assistent, overassistent, fuldmægtig, ekspeditionssekretær i Københavns kommune
 1988 - 1992: Landstræner for handicaplandsholdet i bordtennis (OL i Barcelona 1992)
 2004 - 2006: Landsformand for Pantefogedforeningen.

Tidligere borgmestre fra Danmark 
Borgmestre fra Det Konservative Folkeparti
Borgmestre i Allerød
Skattefolk fra Danmark
Danskere i 1900-tallet
Danskere i 2000-tallet
Embedsmænd i København
Embedsmænd fra Danmark
Foreningsformænd fra Danmark
Leonel Fernández

Leonel Antonio Fernández Reyna (født 26. december 1953) er en politiker fra den Dominikanske Republik. Han blev født i den dominikanske hovedstad Santo Domingo, men tilbragte barndommen og de grundlæggende år af livet i New York i USA.

Fernández er tidligere præsident i den Dominikanske Republik. Senest fra 16. August 2004 til 16. August 2012. Han var også landets præsident i en fireårsperiode mellem 1996 og 2000.

Referencer

Eksterne henvisninger 

Dominikanske Republiks præsidenter
Preem

Preem AB er et svensk olieselskab, der ejer 470 benzinstationer for biler og 215 tankanlæg til lastbiler.

Preem ejer derudover 2 olieraffinaderier i Göteborg og Lysekil. I 2007 havde Preem en omsætning på 63,9 mia. SEK. Selskabet beskæftiger 3400 medarbejdere.

Kilder

Eksterne henvisninger 

 Preem.se

Olieselskaber fra Sverige
Tankstationer i Sverige
Istiqlal

Istiqlal er et marokkansk politisk parti. Et af dets ledende medlemmer var den nu afdøde El Mehdi Benslimane. 

Det var det politiske parti, der pressede franskmændene til at opgive kolonien i Marokko. Partiet udgiver også nyhedsavisen Al-Alam.

Marokko
Jens Lange (fabrikant)

Jens Johan Michael Lange (17. marts 1861 – 5. juli 1922) var direktør for jernstøberiet L. Lange & Co. og en overgang for De Forenede Jernstøberier.

Han fortsatte og udviklede faderen Lars Langes forretning; fra 1888 var han formand for Industriforeningen i Svendborg, og 1895 blev han den første formand for Foreningen af Fabrikanter i Jernindustrien i Provinserne.

Lange var i 1906 med til at oprette De Forenede Jernstøberier. Han fratrådte i 1910 som direktør. Efter et længe næret ønske af broderen Valdemar Lange, som ikke fandt, at den større sammenslutning havde bragt de fordele, som oprindelig var tænkt, lykkedes det i 1916 at få fabrikken i Svendborg udskilt fra De forenede Jernstøberier. Til overtagelse af virksomheden stiftedes et nyt selskab A/S L. Lange & Co., Svendborg Jernstøberi, med hjemsted i Svendborg. 

Han er gengivet på P.S. Krøyers maleri Industriens Mænd (1904).

Fabrikanter fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Combat Records

Combat Records var et uafhængigt pladeselskab fra New York City. Pladeselskabet udgav hovedsageligt heavy metal og punk rock, såsom udgivelser fra Megadeth, Circle Jerks, Nuclear Assault, Death, Dead Brain Cells, Possessed, Crumbsuckers, Agnostic Front, Agent Steel, Dark Angel, Heathen, Zoetrope og Exodus.

Kunstnere

Nuværende 
 At All Cost
 Horse the band
 Look What I Did

Tidligere 

 Abbatoir
 The Accüsed
 Agent Steel
 Agnostic Front
 Agony
 Blind Illusion
 Charged GBH
 C.I.A.
 Circle Jerks
 Corrosion of Conformity
 Crumbsuckers
 Cyclone Temple
 D.B.C.
 Dark Angel
 Death
 Deathrow
 Devastation
 The Exploited
 Exodus
 Faith or Fear
 Forbidden
 Forced Entry
 Have Mercy
 Heathen
 Helstar
 Impaler
 Ludichrist
 Megadeth
 Mercyful Fate
 Morbid Angel
 Napalm
 Nuclear Assault
 Oz
 Possessed
 Powermad
 Raven
 The Rods
 TKO
 Tokyo Blade
 Savatage
 Venom
 Virus
 Zoetrope

Pladeselskaber fra USA
Virksomheder i New York City